
1. În urmă cu două secole, tânărul Hegel, înainte de a-şi construi sistemul 
filosofic şi de a „împlini” astfel modernitatea, reflectând asupra filosofiei care- 
l precede îndeaproape, exprima intuiţia că gândirea filosofică, marcată de 
„sentimentul” că „Dumnezeu a murit”, trebuie să treacă de la această „Vinere 
sfântă filosofică” a absenței lui Dumnezeu (Gottlosigkeit) la o „Vinere sfântă 
speculativă”, în care tocmai reflecția asupra „Vinerei sfinte istorice” ar oferi din 
nou posibilitatea de a gândi Ideea!. Dacă pentru Hegel a rămas doar o intui- 
ție, căci nici el însuşi şi nici epigonii săi (de stânga sau de dreapta) nu au reușit 
să impună acest program, se pare că, în timp, intuiţia s-a transformat într-o 
profeție care se vede împlinindu-se din ce în ce mai mult în ultimele decenii, 
când „urma Urmei”? reîncepe să se întrezărească în conştiinţe şi în reflecţia 
filosofică. 

2. Cred că semnele împlinirii acestei profeţii reprezintă mai mult decât o 
coincidență? pentru a nu le considera drept contextul cel mai potrivit pentru 
a aşeza perspectiva religioasă a lui Vattimo, probabil, unul dintre ultimii re- 
prezentanți ai „filosofiei morţii lui Dumnezeu”, care nu doar încearcă să depă- 
şească o Gortlosigkeit filosofică deja imposibil de susținut‘, dar îşi construieşte 


"E un gând considerat programatic pentru întreaga sa filosofie, gând ce apare în prima sa 
lucrare importantă, Glauben und Wissen, publicată în 1802 (G.W.F. HEGEL, Glauben und Wis- 
sen, în Gesammelte Werke. ed. H. Buchner şi O. Pâggeler, vol. IV, Felix Meiner, Hamburg 1968, 
413-414). 

? Astfel îşi intitula Vattimo conferinţa ţinută în cadrul simpozionului de la Capri, organi- 
zat împreună cu Derrida tocmai pe tema analizei simptomelor „reîntoarcerii sacrului” în con- 
ştiinţa civilizaţiei occidentale (cf. G. VATTIMO, „La traccia della traccia’, în J. DERRIDA-G. 
VATTIMO, La religione, Laterza, Roma-Bari 1995, 75-89). 

3 Într-un anumit sens, recunoaște el însuşi o anumită legătură cu acest context, mărturi- 
sind într-o discuţie cu Sequeri şi Ruggeri: „În ceea ce mă priveşte, mă simt hegelian prin 
metodă, dar nu şi prin sistem; altfel spus, sunt convins că evenimentul negativ, moartea, re- 
prezintă forța care mişcă totul...” (G. VATTIMO - P. SEQUERI - G. RUGGERI, Interrogazioni sul 
cristianesimo. Cosa possiamo ancora attenderci dal Vangelo, Lavoro, Roma 2000, 32). 

* „Sfârşitul modernităţii a adus cu sine și dizolvarea principalelor teorii filosofice care 
credeau că lichidaseră religia: scientismul pozitivist, istoricismul hegelian și apoi marxist. Astăzi 

întregul discurs filosofic asupra credinţei tocmai în jurul gestului kenotic rea- 
lizat de Dumnezeu în Fiul său întrupat şi mort pe cruce. Vattimo este unul 
dintre autorii care au influențat mult agora filosofică (şi nu numai) din ultimele 
trei decenii, dovadă că sintagma pensiero debole, lansată împreună cu P. Rovatti 
la începutul anilor '80, a devenit un slogan nelipsit în dezbaterile postmoderne. 
Deşi în România cărţile sale au început să fie traduse de Editura Pontica chiar 
în primii ani după Revoluţie, perspectiva sa religioasă, care a suscitat şi suscită 
încă vii discuţii în spaţiul cultural italian, este destul de puţin cunoscută. Voi 
încerca, de aceea, în acest studiu, din punct de vedere al teologiei fundamen- 
tale, de a analiza propunerea filosofico-existențială asupra credinţei a lui Gianni 
Vattimo, prezentând a) o interpretare a firului logic a consideraţiilor sale, b) o 
evaluare critică şi c) anumite puncte care se arată a fi fecunde pentru gândirea 
teologică. 


„Creștinismul prietenos” 


3. Ajungând într-un moment al vieţii „în care pare normal, previzibil, chiar 
puţin banal, ca cineva să-şi repună problema credinţei”, făcând apoi „expe- 
riența morţii [unor] persoane dragi'*, convingându-se, după căderea comu- 
nismului, ultima metanaraţiune practică a secolului trecut, că „tăcerea filoso- 
fiei cu privire la Dumnezeu pare astăzi cât se poate de lipsită de raţiuni rele- 
vante din punct de vedere filosofic”, citind semnele timpului şi observând că, 
„în condiţiile noastre de existenţă, religia este experimentată ca o reîntoarcere”:, 
Vattimo începe în jurul anilor '90” să facă din credinţa creştină o temă care 


apare adesea în scrierile sale. 


nu mai există motive filosofice pentru a fi atei sau pentru a respinge religia” (G. VATTIMO, 
Credere di credere, Garzanti, Milano 1996, 17-18). 

> G. VATTIMO, Credere di credere, 8. 

$ G. VATTIMO, Credere di credere, 10. 

7 G. VATTIMO, „Morte o trasfigurazione della religione”, în P. FERLIGA (ed.), Fine millennio. 
LOccidente di fronte al sacro, Grafo, Brescia 1998, 67. 

8 G. VATTIMO, „La traccia della traccia”, 75. 

” O făcuse şi mai înainte, însă doar tangenţial şi dintr-o perspectivă destul de diferită, în 
special, într-un studiu publicat la începutul carierei sale filosofice (cf. „Il futuro e l'eterno”, în 
AA.VV, Autorità e libertà nel divenire della storia, il Mulino, Bologna 1971, 471-535), drept 
pentru care, G. Giorgio vorbeşte despre un „Vattimo dialectic” prezent în primele sale scrieri 
şi un „Vattimo radical hermeneutic” (cf. G. GIORGIO, “Il cristianesimo in G. Vattimo tra dia- 
lettica ed ermeneutica”, în Ricerche teologiche 1/2005, 7-35). În analiza noastră ne vom opri 
doar asupra acestei a doua etape, care, în ceea ce priveşte reflecția asupra credinței creştine, 


începe să se contureze cu studiul Oltre interpretazione, Laterza, Roma-Bari 1994. 

Alături de toate aceste motive mai este unul, cel mai paradoxal, dar şi cel 
mai important pentru a-i înțelege discursul. Mărturiseşte el însuși: „După teza 
de doctorat în Aristotel, am început să-i studiez pe Nietzsche şi Heidegger, 
care mi se păreau a fi cei mai radicali critici ai modernităţii. Or, tocmai prin 
intermediul acestor autori, nu doar antimoderni, dar şi anticreştini, în mod 
paradoxal, am fost readus la credința creştină sau la ceva care îi seamănă 
mult’, Această regăsire va fi analizată de către Autor în câteva studii!! şi arti- 
cole!?, rezumate în Credere di credere, reluate şi aprofundate apoi în Dopo la 
cristianită şi explicate în diferite cărți scrise împreună cu diverşi partners de 
dialog”, în care încearcă să pună împreună cunoscuta sa ontologie slabă deli- 
neată deja în urmă cu un deceniu', fenomenul secularizării interpretat prin 
intermediul lecturii lui M. Weber” şi K. Lowith'6, lectura religiei ca un „meca- 
nism expiator” a lui René Girard” şi experienţa sa personală de credinţă. 

4. Cheia de lectură prin care cred că se poate interpreta gândirea lui Vattimo 
cu privire la credința creştină este următoarea: pe linia lui Nietzsche și a lui 
Heidegger, Autorul, mărturisind că a devenit anticreştin întrucât antimetafizic, 


10 G. VATTIMO, Dopo la cristianità. Per un cristianesimo non religioso, Garzanti, Milano 
2002, 6. Un adevărat paradox, care-l va face pe V. Possenti să remarce, nu fără o oarecare iro- 
nie: „Am putea rămâne stupefiați în fața disproportției existente între modestia începutului în 
Germania (atacul asupra metafizicii) şi imensitatea obiectivului (regăsirea creştinismului)” 
(V. PossENTI, „Nichilismo, ontologia debole, cristianesimo’, în Per la filosofia, 38/1996, 33). 

1 „LOccidente o la cristianità’, în A Bossi, ed., Cristianesimo ed Europa, Città Nuova, 
Roma 1993, 91-105; cap. „Religione” in Oltre interpretazione, 1994; „La traccia della traccia”, 
1995; „Morte o trasfigurazione della religione”, 1998. 

12 „Storia della salvezza e storia delPinterpretazione”, în MicroMega, 3/1992, 105-112; „Dio 
lornamento', în MicroMega, Almanacco 1996, 187-199; „Contro gli assolutismi di fede e ragi- 
one”, în MicroMega, 1/1999, 117-121; „Credere di credere”, în Horizonte 4/1999, 117-122; 
„Cristianesimo contro metafisica”, în MicroMega, 2/2000, 132-139; „Perche ritorna il bisogno 
di Dio? E quale Dio?”, în Attualità dell'antico, 5/2001, 274-278. 

1 Interrogazioni sul cristianesimo, cit.; Il futuro della religione. Solidarietà, carità e ironia 
(împreună cu R. Rorty, ediție îngrijită de S. Zambala,) Garzanti, Torino 2005; Cosè la religione 
oggi (împreună cu G. Filoramo şi E. Gentile), ETS, Pisa 2005; Nichilismo e religione (împreună 
cu F. Orlando şi S. Zabala), Casini, Roma 2005; Verità o fede debole. Dialogo su cristianesimo 
e relativismo (împreună cu R. Girard), Transeuropa, Ancona-Bologna 2006; Atei o credenti? 
Filosofia, politica, etica, scienza (împreună cu P. F. ďArcais şi M. Onfray), Fazi, Roma 2007. 

14 G. VATTIMO, Il pensiero debole (con P.A. Rovatti), Milano 1983. 

15 Die protestantische Ethik und der „Geist” des Kapitalismus, Athenäum Hain Hanstein, 
Bodenheim 1993. 

16 Meaning in history, The University of Chicago Press, Chicago 1949. 

17 La Violence et le sacré, Grasset, Paris 1972; Des choses cachées depuis la fondation du 
monde. Recherches avec Jean-Michel Oughourlian et Guy Lefort, Grasset, Paris 1978. 

încearcă să „de-metafizeze” creştinismul, aşezând drept praeambula fidei, în 
locul metafizicii clasice, ontologia slabă, în lumina căreia interpretează apoi 
conținuturile principale ale credinței. Spus cu alte cuvinte, faptul că s-a înde- 
părtat pentru mulți ani de creştinism, devenindu-i chiar un virulent critic, nu 
se datorează unor motive teoretice, în sensul că nu i se mai părea atrăgător 
mesajul creştin ca atare, ci se datorează unor motive existenţiale/morale, adică 
unei forme rigide în care i se părea că îi era adesea prezentată credinţa creştină, 
găsindu-se astfel „în imposibilitatea de a adera la o doctrină care apare prea 
dur în contrast cu «cuceririle» rațiunii iluminate”!$. Or, căutând motivele pen- 
tru care creştinismul se prezintă în această formă violentă, le-a găsit în funda- 
mentul său filosofic, care are rolul de praeambula fidei, adică fundamentul pe 
care se construiesc întreaga doctrină şi toată teologia: metafizica clasică, con- 
form lecturii lui Heidegger, este văzută drept „gândirea care identifică ființa 
cu datul obiectiv, cu lucrul care mi-ar sta în față, şi înaintea căruia „gândirea 
ar trebui să se limiteze a-l contempla pentru a se conforma legilor sale””. 

Mai mult, imaginea lui Dumnezeu prezentată cu aceste instrumente, 
„Dumnezeul metafizicii, cel pe care metafizica l-a numit şi ipsum esse subsistens, 
care rezumă în sine în formă eminentă toate caracteristicile ființei obiective”, 
este imaginea unui Dumnezeu violent. Din acest motiv, doar acum, când s-a 
decretat moartea metafizicii”! şi a murit însuşi acel Dumnezeu moral şi violent 
de care nimeni nu avea nevoie, s-a creat posibilitatea redescoperirii creştinis- 
mului; dar, bineînţeles, nu plecând de la presupoziţii metafizice, ci de la un 
fundament postmetafizic, adică plecând de la ontologia slabă”. 


18 G. VATTIMO, Credere di credere, 64. 

19 G, VATTIMO, Credere di credere, 19. 

20 G. VATTIMO, Credere di credere, 30. 

21 O idee care apare ca un refren în scrierile sale sună tocmai în felul următor: „Dacă filo- 
sofia a redescoperit plauzibilitatea religiei şi, în consecință, poate privi la nevoia religioasă a 
conştiinţei comune în afara schemelor criticii iluministe, acest lucru se datorează (doar) fap- 
tului că s-au dizolvat metanaraţiunile metafizice” (G. VAT'TIMO, „La traccia della traccia’, 80). 
Un raționament care, răsturnat, sună: faptul că religia pierduse plauzibilitatea în filosofie se 
datorează metanaraţiunilor metafizice. 

*2 Acest gând care stă în spatele întregului său parcurs filosofic este afirmat în mod explicit 
de Vattimo într-un pasaj-cheie, pe care-l considerăm capital pentru înţelegerea interpretării 
sale cu privire la creştinism: „Motivele pentru a respinge metafizica sunt, pentru Heidegger, 
aceleaşi motive care sunt valabile în cazul gândirii de avangardă [...]: metafizica obiectivității 
se încheie cu o filosofie care identifică adevărul fiinţei cu calculabilitatea, măsurabilitatea şi, în 
definitiv, manipulabilitatea obiectului de către ştiinţa tehnică [...]. Plecând de la această critică 
a metafizicii - care, repet, nu are în mod principal baze teoretice, ci etico-politice (nu este vorba 
de a opune viziunii fiinţei ca obiect o concepţie mai adecvată şi mai adevărată, ci de a ieşi 

5. Ce este ontologia slabă? Dacă modalitatea de a gândi ființa ca pe un 
obiect fix care stă în fața mea converge la sfârşitul parcursului într-o gândire 
ce impune în mod violent adevărul totalizant al tehnicii și al metanaraţiunilor, 
atunci ieşirea din acest cerc vicios nu înseamnă, cum am afirmat deja, a opune 
acestui concept de ființă-obiect un altul, mai adecvat şi „mai adevărat”, care ar 
fi în continuare obiectivant, dar străduința de „a gândi fiinţa ca fiind neidenti- 
ficată în nici un fel cu prezenţa caracteristică a obiectului”%. 

Premisa aceasta îl conduce pe Vattimo la inferarea a două concluzii. Dacă 
ființa nu mai este „ceea ce este”, ceea ce îmi stă în faţă şi căreia eu, prin cunoaș- 
tere, trebuie să mă adecvez (adaequatio), înseamnă că fiinţa, care oricum este 
(există), e ceea ce făptuieşte, este un eveniment, este ceva care se întâmplă, şi 
nu ceva care stă; şi dacă nihilismul, ca orientare filosofică, nu înseamnă a opune 
concepţiei metafizice a fiinţei o altă concepţie „mai adevărată”, atunci „istoria 
metafizicii este istoria fiinţei, şi nu doar o istorie a erorilor omenești”?. Altfel 
spus, nu se poate concepe că „metafizica tare” gândise în mod greşit ființa 
care, în sine, ar fi slabă, ci că ființa însăşi are o vocaţie nihilistă şi că, aşa cum 
în epoca metafizicii ființa care era „tare” a fost reflectată de o gândire tare, 
acum, „caracterul de împuţinare, de sustragere, de lejerizare reprezintă chipul 
fiinţei care ni se oferă în epoca sfârşitului metafizicii şi al problematicizării 
obiectivităţii”%. Acest proces de lejerizare a fiinţei” este un fenomen care se 
poate observa în toate structurile realității: 


Tehnologia uşurează existența simplificând întrebarea cu privire la realităţile ultime; 
ştiinţa experimentală [...] induce o gândire mai moderată, mai atentă la imediat 
decât la primele principii [...]; structurile realităţii devin mai puțin rigide, comu- 
nitatea naturală e înlocuită cu o societate complexă şi ramificată [...]; puterea 
politică se dezvoltă spre forme democratice” 


şi aşa mai departe. 


dintr-un orizont de gândire care, la sfârşit, se demonstrează a fi un dușman al libertăţii şi al 
istoricităţii fiinţei) —, Heidegger construieşte o filosofie în care încearcă să gândească ființa în 
termeni diferiți decât cei metafizici” (G. VATTIMO, Credere di credere, 21). Sublinierea îmi 
aparţine. 

23 G. VATTIMO, Credere di credere, 26. 

24 G. VATTIMO, Credere di credere, 26. 

25 G. VATTIMO, Credere di credere, 26. 

26 În lipsa altor termeni mai adecvați, am ales să traducem expresia indebolimento 
dellessere, un concept-cheie în scrierile lui Vattimo, prin “împuţinare a ființei”, “lejerizare a 
fiinţei”, 

27 G. VATTIMO, „Morte o trasfigurazione della religione”, 70. 

6. Însă, optând pentru această cheie de interpretare a realităţii, Autorul îşi 
dă seama” că, de fapt, se află într-o profundă continuitate cu tradiția creştină, 
întrucât aceasta crede într-un Dumnezeu care a inserat el însuși în ființă acest 
destin de împuţinare. Căci nu se poate să nu ne punem întrebarea dacă 


a gândi un parcurs al istoriei ca orientat spre emancipare prin intermediul consu- 
mării structurilor tari - ale gândirii, ale conştiinţei individuale, ale puterii politice, 
ale legăturilor sociale, ale religiei însăşi — nu ar reprezenta, de fapt, o modalitate de 
a transcrie în termenii filosofiei istoriei mesajul creştin al întrupării lui Dumne- 
zeu, care, în sfântul Paul, poartă numele de kenosis, adică înjosire, umilire, împu- 
ţinare a lui Dumnezeu”. 


Ce altceva este întruparea, dacă nu trecerea săvârşită de Dumnezeu însuşi 
de la imaginea unui Dumnezeu violent - imagine reflectată de religiozitatea 
naturalistă (aceea a Vechiului Testament sau a altor religii) şi de la un mod 
„tare” de a-l gândi (acela al metafizicii obiectivizante) - la imaginea unui 
„Dumnezeu nonviolent şi nonabsolut”™, adică tocmai acela pe care îl oglin- 
deşte epoca postmetafizică? Spus în alte cuvinte, faptul că Dumnezeu, deși era 
de natură divină, s-a nimicit pe sine, asumând condiţia sclavului și devenind 


28 Acesta este locul în care Vattimo „se agaţă” de creştinism, mărturisind că ceea ce a de- 
terminat în el re-descoperirea creştinismului a fost tocmai descoperirea faptului că ontologia 
slabă provine din Weltanschauung-ul creştin. 

* G, VATTIMO, „Morte o trasfigurazione della religione”, 71. 

30 G. VATTIMO, Credere di credere, 31. Aici Vattimo îşi însușeşte teza lui R. Girard, care, în 
operele sale citate mai sus (La Violence et le sacre, Grasset, Paris 1972; Des choses cachées de- 
puis la fondation du monde. Recherches avec Jean-Michel Oughourlian et Guy Lefort, Grasset, 
Paris 1978), propune o teorie asupra originilor şi modurilor de dezvoltare ale civilizaţiei umane, 
fondată pe teza că ceea ce din punct de vedere pur natural, uman, se numeşte sacru este pro- 
fund legat de violenţă. Vattimo rezumă astfel raționamentul lui Girard: „Societăţile omenești 
sunt ținute împreună de un puternic impuls, acela imitativ; dar acest impuls este, în același 
timp, rădăcina crizelor care ameninţă să le dizolve atunci când nevoia de a-i imita pe ceilalți 
explodează în voinţa de a-şi însuşi lucrurile celuilalt, dând naștere la un război al tuturor îm- 
potriva tuturor. În acest moment, [...] pacea se restabileşte doar prin găsirea unui țap ispăşitor 
împotriva căruia să poată fi orientată toată violența. Acesta, ca să funcţioneze într-adevăr, 
[...] este învestit cu atribute sacre şi devine obiect de cult [...]. Aceste caractere «naturale» ale 
sacrului sunt conservate și în Biblie: teologia creştină continuă mecanismul expiator, conce- 
pându-l pe Isus drept «victima perfectă», care, prin sacrificiul său de o valoare infinită, [...] 
satisface pe deplin nevoia de dreptate a lui Dumnezeu pentru păcatul lui Adam. Girard susți- 
ne [...] că această «lectură victimară» a Scripturii este greşită. Isus nu se întrupează pentru a-i 
oferi Tatălui o victimă pe măsura mâniei sale; ci vine în lume tocmai pentru a revela şi, prin 
aceasta, pentru a şterge legătura care există între violenţă şi sacru” (G. VATTIMO, Credere di 
credere, 29). 

asemenea oamenilor (cf. Fil 2,5-11), înseamnă că el însuşi e primul care se 
împuţinează, imprimând astfel un caracter de împuţinare a) fie în istoria fiin- 
tei, b) fie în modul de a gândi această istorie. Procesul istoric care realizează 
această lejerizare a structurilor tari ale ființei este - pentru Vattimo - seculari- 
zarea, iar gândirea care transcrie acest proces este hermeneutica. Ne oprim 
puţin asupra fiecăreia dintre ele. 

7. Suntem obișnuiți să privim adesea procesul de secularizare în termeni 
negativi şi reticenţi, probabil şi datorită faptului că lectura noastră e filtrată de 
influența structurilor ecleziastice care au în ADN-ul lor un fel de „inerție 
antimodernă”!. Dacă îl privim însă cu categorii purificate de reziduuri meta- 
fizice, nu se poate să nu observăm că tot acest proces care a transformat radi- 
cal Occidentul şi tinde să schimbe chipul lumii întregi nu reprezintă altceva 
decât împlinirea destinului de împuţinare a ființei; adică „modul în care acea 
kenosis începută cu întruparea lui Cristos continuă să se actualizeze în ter- 
meni din ce în ce mai clari, continuând lucrarea de educare a omului în vede- 
rea depăşirii originarei esențe violente a sacrului şi a vieții sociale însăși *?. 
Secularizarea, adică „pierderea autorităţii temporale din partea Bisericii, 
emanciparea rațiunii umane care depindea de un Dumnezeu absolut, judecă- 
tor amenințător, atât de transcendent în raport cu ideile noastre de bine şi de 
rău, încât părea un suveran capricios şi bizar”, nu reprezintă altceva decât „o 
aplicare interpretativă a mesajului biblic, care este aplicat într-un plan nu doar 
strict sacramental, sacru, ecleziastic”. 

Privită în această perspectivă, secularizarea devine un proces aproape ne- 
cesar al istoriei, voit şi provocat de Dumnezeu însuşi, un proces care ne obligă 
să vedem istoria „profană” şi istoria „sacră” ca fiind inseparabile, un proces 
care devine chiar „un «episod» din istoria mântuirii'%, mai mult, „esenţa în- 
săşi a creştinismului”. Și întrucât cultura care poartă chipul unui creştinism 
secularizat este cultura occidentală, se poate spune că „astăzi creştinismul se 


31 G. VATTIMO, „Una metafisica al contrario”, interviu publicat în Reset 105 (2008) 12. 

*2 G. VATTIMO, Credere di credere, 42. Vattimo se sprijină în interpretarea pe care o dă 
modernităţii pe teza lui M. Weber, conform căreia capitalismul se dezvoltă în Europa datorită 
„secularizării” principiilor eticii protestante (cf. Die protestantische Ethik und der „Geist” des 
Kapitalismus, Athenäum Hain Hanstein, Bodenheim 1993), şi a lui K. Lâwith, care susţine că 
ideea de progres reprezintă “secularizarea” escatologiei creştine (cf. Meaning în history, The 
University of Chicago Press, Chicago 1949). 

33 G. VATTIMO, Credere di credere, 34. 

34 G. VATTIMO, Dopo la cristianità, 49. 

35 G. VATTIMO, Dopo la cristianità, 50. 

36 G. VATTIMO, Credere di credere, 44. 

regăseşte în mod autentic doar dacă se regăseşte ca Occident, sau, spus în 
termeni „mai clari şi, probabil, scandaloși”, Occidentul, „ca pământ al Apusu- 
lui şi al împuţinării, se configurează azi drept adevărul creştinismului”. 

8. Ceea ce se întâmplă în planul ontologic se întâmplă şi în cel epistemolo- 
gic, drept pentru care „nihilismul «se aseamănă» prea mult cu această kenosis, 
pentru a vedea în această asemănare doar o simplă coincidenţă, o asociere de 
idei”. Or, dezvoltând acest raționament, se ajunge la ipoteza că „hermeneutica 
însăşi, ca filosofie ce poartă cu sine anumite teze ontologice, este un rod al 
secularizării văzut ca reluare, continuare, aplicare, interpretare a conţinuturilor 
revelaţiei creştine, în primul rând, a dogmei întrupării lui Dumnezeu””. Spus 
în alte cuvinte, așa cum acea kenosis a lui Cristos a determinat în istoria ființei 
un proces de diminuare a acesteia, proces datorită căruia ființa nu (mai) este, 
ci făptuieşte împuţinându-se, la fel, a determinat şi în câmpul cunoaşterii o 
„lejerizare” a structurilor tari ale gândirii, prin trecerea de la metafizică la her- 
meneutică, drept pentru care, putem afirma împreună cu Nietzsche, nu mai 
există daturi de fapt, există doar interpretări“. 

Aplicând însă acest principiu acolo unde hermeneutica s-a născut, adică în 
ambientul exegetic biblic, trebuie să recunoaştem că un anumit mod dogmatic 
de a concepe revelaţia (care s-a impus în creştinism), conform căruia „revela- 
ţia, într-un anumit sens, s-a încheiat o dată cu venirea lui Isus, canonul scrip- 
turii este închis, interpretarea scrierilor sacre este rezervată în ultimă instanță 
doar papei şi episcopilor”+!, este absolut depăşit. Dacă istoria fiinţei este istoria 
împuţinării fiinţei configurată ca secularizare şi hermeneutică, atunci revelația 
biblică trebuie considerată drept „o istorie care continuă și în care suntem 
implicaţi”; şi aşa cum Isus se prezenta pe sine drept interpretarea autentică a 
Scripturilor, la fel, Duhul, trimis să ne călăuzească „în tot adevărul” (In 16,13), 
„va continua istoria mântuirii și prin intermediul reinterpretării conținutului 


*7 G. VATTIMO, Dopo la cristianità, 86. 

38 G. VATTIMO, Oltre interpretazione, 65. 

3 G. VATTIMO, Oltre interpretazione, 65. 

4 Vattimo face această trecere de la nivelul ontologic la cel logic în baza unui principiu 
hermeneutic care explică raportul ce există între interpret şi „lucrul” de interpretat: „Acea 
kenosis care se realizează ca întrupare a lui Dumnezeu şi, plecând de la EI, ca secularizare şi 
împuţinare a fiinţei şi a structurilor sale tari se desfăşoară urmând o «lege» a religiei, cel puţin 
în sensul că nu e subiectul cel care decide să intre într-un proces de dezgolire şi interminabilă 
anihilare, dar în sensul că acesta este atras de către «lucrul însuși» să intre în acest proces” (G. 
VATTIMO, Oltre interpretazione, 66-67). 

1 G. VATTIMO, Oltre interpretazione, 61. 

doctrinelor sale”. De aceea, „istoria mântuirii şi istoria interpretării sunt mult 
mai strâns legate între ele decât vrea să admită ortodoxia catolică”. 

A nu ţine cont de aceasta înseamnă a gândi revelația drept un dat obiectiv, 
dat o dată pentru totdeauna, un depositum fidei care „se află undeva” şi în fața 
căruia „interpretările” noastre nu sunt decât tentative mai mult sau mai puţin 
reuşite de a-l descrie. Dar un asemenea depositum fidei obiectivizat nu există. 
Istoria mântuirii este istoria revelaţiei ca interpretare, în care, „de-a lungul a 
diferite epoci şi momente ce alcătuiesc un parcurs condus de Provident’, sensul 
mesajului evanghelic „se clarifică sau, mai degrabă, dobândeşte sensuri din ce în 
ce mai puţin compromise cu religiozitatea naturalistică a sacrului văzut ca 
violență”. A crede în această istorie vie „nu va însemna a accepta ad litteram 
tot ceea ce este scris în Evanghelie şi în învățătura Bisericii, ci străduința de a 
înţelege, în primul rând, ce sens au textele evanghelice pentru mine aici, acum“. 

9. În acest punct se naște inevitabil întrebarea: „A ne întoarce încotro?”; ce 
creştinism este regăsit prin intermediul acestei lecturi? Bineînţeles, un creşti- 
nism care „nu are nimic de-a face cu religia dogmatică, extremist disciplinară 
şi rigid antimodernă, care se exprimă în diferite forme de fundamentalism, în 
special în forma de creștinism a papei”, aşezat pe o metafizică obiectivizantă, 
care nu mai corespunde modului nostru de a fi şi de a gândi. Dacă există pen- 
tru Autor, sau pentru oricine are un drum interior asemănător, o vocaţie de a 
regăsi creştinismul, aceasta va însemna, în primul rând, „misiunea de a re- 
gândi conținuturile revelaţiei în termeni secularizanţi”, astfel încât „să nu 
repugne'* culturii omului timpului nostru. 


42 G. VATTIMO, Credere di credere, 43. Autorul se sprijină în consideraţiile sale pe „un filon 
de gândire cu totul diferit” de acea „viziune dogmatic-disciplinară asupra fenomenului reve- 
laţiei”, falsificată „de o profundă supunere față de metafizica obiectivizantă”, filon care traver- 
sează autori ca Gioacchino da Fiore, Schleiermacher, Novalis, care favorizează o „lectură spi- 
rituală” a Bibliei în „epoca Duhului” (G. VATTIMO, Oltre interpretazione, 61; Cf., Id., Dopo la 
cristianită, 29-43). 

43 G. VATTIMO, Credere di credere, 56. 

44 G. VATTIMO, Credere di credere, 64. În felul acesta, nici măcar interpretarea pe care el 
însuşi o dă creştinismului, făcută adoptând secularizarea şi hermeneutica drept chei de lectu- 
ră, nu poate fi considerată ca fiind una „mai adevărată” în raport cu altele din trecut, ci ca fiind 
acea interpretare care are sens pentru mine hic et nunc: „Nici măcar «descoperirea» seculari- 
zării ca direcție a istoriei mântuirii nu pretinde să fie un enunţ metafizic, esenţial. E din punc- 
tul de vedere al situaţiei «noastre» postmoderne faptul că această interpretare a istoriei ființei 
ca împuţinare şi raportul său cu revelaţia creştină par a fi, din punct de vedere rațional, (cele 
mai) credibile” (Idem, 67). 

45 G. VATTIMO, „Morte o trasfigurazione della religione”, 70. 

46 G. VATTIMO, Credere di credere, 76. 

Ce-ar însemna în concret aceasta? Dacă istoria mântuirii este istoria inter- 
pretării, înseamnă că nu există un creștinism unic, un unic tip de credinţă, o 
singură lectură, ci că „interpretarea «kenotică» a articolelor de credinţă se face 
în paralel cu viaţa fiecăruia, cu străduința de a face din ele principii concrete 
întrupate în existența proprie”. Există însă o lege care „limitează” procesul de 
„lejerizare interpretativă”, întrucât „această kenosis nu se poate concepe, de 
fapt, ca o nedefinită negare a lui Dumnezeu şi nici nu poate justifica orice in- 
terpretare a Sfintei Scripturi”. Acest principiu este acela al carității, principiul 
suprem spre care orientează întregul Nou Testament. Dilige, et quod vis fac — 
preceptul sfântului Augustin - „exprimă bine unicul criteriu în baza căruia 
trebuie privită secularizarea”. În consecinţă, creştinismul regăsit are următo- 
rul chip: „esenţa revelaţiei redusă la caritate, iar restul, lăsat în seama nondefi- 
nitivităţii diferitelor experienţe istorice”. Numele său este „creştinism priete- 
nos”, iar credinţa ce-l mărturiseşte —„credinţă slabă”. 


Puncte de întrebare 


10. O lectură a paginilor lui Vattimo conduce cititorul la recunoaşterea fap- 
tului că ideile sale, condivizibile sau nu, sunt clare, stilistic străgătoare şi, în 
mare măsură, convingătoare. Cu toate acestea, nu lipsesc nici destul de multe 
puncte contradictorii, mai puţin clare ori deloc convingătoare. Probabil, cel 
mai „slab” punct al „credinţei slabe” se află în noile sale praeambula filosofice, 
în ontologia slabă, imposibil de gândit până la capăt. Există un loc în care re- 
cunoaşte el însuşi că trebuie gândit ceva care să nu poată fi secularizat, că este 
necesar un „punct fix”, un principiu la care întreaga structură să se poată ra- 
porta. Iar acest „nucleu dur” e tocmai lectura creştinismului prin intermediul 
categoriilor de kenosis şi caritas, „care nu poate deveni obiectul împuţinării ori 
demitizării”, şi asta, dintr-un motiv pe care nici măcar el însuşi „nu-l 
cunoaşte”*!. Mai mult, chiar gândind fiinţa ca făptuire, ca eveniment, nu poate 
să nu o gândească „ca pe ceva care provine dintr-o inițiativă, dintr-o inițiativă 
care nu-mi aparține”, motiv pentru care „istoricitatea existenţei mele înseamnă 
proveniență”. 


47 G. VATTIMO, Credere di credere, 78. 
48 G. VATTIMO, Credere di credere, 60. 
4 G. VATTIMO, Credere di credere, 62. 
50 G. VATTIMO, Credere di credere, 78. 
51 G. VATTIMO, Credere di credere, 79. 
52 G. VATTIMO, Credere di credere, 79. 

De aceea, este imposibil ca în credința trăită să ştergi tot ceea ce ține de fides 
quae, de conținuturi concrete, şi să mărturiseşti doar o fides qua care se „obiec- 
tivizează” din când în când şi doar atunci când hic et nunc necesitățile mele se 
întâlnesc cu revelația dată de Duhul Sfânt, în Epoca căruia trăim în acest mo- 
ment. Credința creştină este o credință eclezială. Dacă nu ar fi astfel, dacă ar fi 
fost doar o credință individuală, nu ar fi existat creştinismul şi tradiția sa vie 
pe care Vattimo însuși afirmă adesea că o admiră. Or, dacă credința este ecle- 
zială, asta înseamnă, cum pe bună dreptate subliniază V. Bortolin, că e necesar 
să existe un anumit depositum fidei „care trebuie primit şi păstrat tocmai pen- 
tru a menține identitatea comunității de-a lungul istoriei”™. Că acest „nucleu” 
nu poate fi mecanic şi formal, că trebuie să fie mereu reînţeles în lumina situ- 
aţiilor istorice aflate într-o continuă mișcare este absolut adevărat. Dar el există. 
Și dacă Autorul îi reproşează Bisericii că „a voit mereu să fixeze o expresie 
autentică, canonizată, a revelaţiei”, şi asta, în ciuda faptului că, „atât timp cât 
scrierile biblice nu sunt scrise direct de Dumnezeu”, nu există un criteriu în baza 
căruia se poate spune „unde și când revelaţia încetează”, aceeași întrebare i se 
poate pune şi interpretării sale: dacă nu există nici o „autoritate” care să poată 
stabili ce anume este interpretabil/demitizabil din mesajul biblic şi ce anume 
nu, în baza cărui principiu alege acele elemente „care nu pot fi secularizate”? 

11. Se observă astfel la Vattimo un pericol la care sunt adesea expuși filoso- 
fii care aleg calea lui intelligo ut credam, fără a o completa cu cea a lui credo ut 
intelligam: absorbirea momentului pozitiv al credinţei (auditus fidei) de către 
momentul speculativ sau al teologiei de către filosofie”. O afirmă el însuși în 


53 V, BORTOLIN, „Teologia, filosofia e comunità di fede”, în Studia Patavina, 44 (1997), 123. 

54 G. VATTIMO-P. SEQUERI-G. RUGGERI, Interrogazioni sul cristianesimo, 23. 

55 Este critica pe care i-o aduc cei mai mulţi dintre comentatorii săi: „E cât se poate de clar 
că aceasta este o interpretare reductivă a creştinismului, care scoate în evidență doar o parte a 
mesajului său” (E. Berti, „Credere di credere: Linterpretazione del cristianesimo di G. Vatti- 
mo”, în Studia Patavina, 44 (1997), 63). „După părerea mea, teza principală a volumașului 
[Credere di credere] este figura creştinismului care ni se propune în strânsă dependenţă cu 
postulate de ordin hermeneutico-nihilistice. Rezultatul apare ca fiind acela în care filosofia, 
mai exact, cea slabă, îşi impune superioritatea asupra credinţei teologale şi sfârşeşte prin a o 
face pe maestra, în sensul că conţinutul credinței este trecut prin filtrul unei precomprehensi- 
uni filosofice asumate ca metodă” (V. Possenti, „Nichilismo, ontologia debole, cristianesimo’, 
32-33). „Nu este suficient a prezenta creştinismul doar prin intermediul principiului întrupă- 
rii, cum face Vattimo. Cristos s-a făcut om pentru a ne revela misterul trinitar. [...] De altfel, 
creştinismul nu se poate reduce doar la mesajul suprem al carităţii, la un angajament etic 
asemănător celui indicat de Isus din Nazaret. Credinţa creştină este o adeziune la persoana lui 
Cristos” (P. Selvadagi, „Postmodernită e cristianesimo. A proposito di un libro recente”, în 
Lateranum, 62 (1996), 627). 


112 DIALOG TEOLOGIC 22 (2008) 


mod deschis, în cadrul unui dialog cu Sequeri şi Ruggeri: „De ce să ne scan- 
dalizăm atunci când gândim că anumite nuclee mai mult sau mai puţin dog- 
matice din cadrul revelaţiei pot fi transformate, interpretate în mod diferit, 
lăsate deoparte şi considerate secundare în raport cu singurul element care, în 
schimb, nu poate fi transformat, tocmai pentru că nu reprezintă un element de 
conţinut, dar este ideea care conduce totul, şi anume ideea că Dumnezeu se 
revelează pentru a ne face capabili să-l iubim, să fim iubiţi şi să ne iubim între 
noi? Orice altceva - faptul că este unul sau treime, că s-a întâmplat asta sau 
cealaltă —, după părerea mea, poate fi lăsat cu uşurinţă în planul secund şi re- 
interpretat, sau chiar lăsat deoparte”. 

Ar fi însă o nedreptate doar a critica această poziţie, fără a înţelege că dede- 
subt nu se află o banală concepţie de tipul „la ce ajută adevărul?””, nici un 
subiectivism superficial cultivat „doar pentru motive «josnice», legate de de- 
pendenţa față de pasiunile sale”, dar că atitudinea sa față de Sfânta Scriptură 
derivă în mod logic din praeambula fidei ale concepţiei sale, din „ontologia 
slabă”. Fiindu-i imposibil să gândească ființa în termeni de obiect, de res, dar 
concepând-o doar ca făptuire, ca eveniment care poartă în sine o vocaţie întru 
împuţinare, Vattimo nu-și poate reprezenta transcendenţa ca pe ceva care se 
află dincolo, adică o transcendenţă absolută şi verticală, întrucât structura fiin- 
tei nu poate asuma o caracteristică metafizică, în sensul că ar avea o dimensi- 
une care s-ar afla „aici” şi alta care s-ar afla „dincolo”. Din acest motiv, trans- 
cendenţa se poate concepe doar „ca o transcendenţă aflată mereu pe punctul 
de a se dizolva atunci când mi se oferă, întrucât mi se oferă tocmai pentru a se 
dizolva, şi nu pentru a rămâne ca atare, şi deci pentru a mă ţine la distanţă”; o 
transcendență care se dizolvă în „imanentizare”, în sensul că „în fiecare zi tre- 
buie să descopăr alte modalități în care Dumnezeu se întrupează, adică se 
descentralizează””. Şi de aici, ca o cascadă, derivă toate caracteristicile „creş- 
tinismului prietenos” şi ale „credinţei slabe”, care nu reprezintă altceva decât 
umplerea golului lăsat de un Dumnezeu transcendent cu realități imanente: 
desacralizarea „lumii de dincolo” şi sacralizarea acestei lumi și a istoriei; demi- 
tizarea textelor sacre de toate caracteristicile care amintesc de un Dumnezeu 
prea transcendent şi puțin prietenos; desacramentalizarea Bisericii-sacrament 


56 G. VATTIMO-P. SEQUERI-G. RUGGERI, Interrogazioni sul cristianesimo, 61-62. 

57 Titlul unei broşuri scrise de Rorty împreună cu Pascal Engel, foarte emblematic pentru 
concepția sa pragmatică asupra adevărului (P. ENGEL-R. RORTY, A cosa serve la verită?, Il Mu- 
lino, Bologna 2007). 

58 G. VATTIMO, Credere di credere, 75. 

59 G. VATTIMO-P. SEQUERI-G. RUGGERI, Interrogazioni sul cristianesimo, 31. 

şi a structurii sale ierarhice; refuzul de a concepe credința ca încredințare, ca 
salt“ (dimensiunea verticală), dar acceptarea ei doar ca fidelitate față de o 
(anumită) tradiţie (dimensiunea orizontală); în fine, tot ceea ce ne-ar îndepăr- 
ta de „adevărul Evangheliei în numele unui sacrificiu al rațiunii, sacrificiu ce- 
rut doar de o concepţie naturalistică, umană, prea umană, și, în definitiv, ne- 
creștină a transcendenţei lui Dumnezeu”. 

12. Ceea ce „suferă” cel mai mult din acest mod de a pune problema e toc- 
mai imaginea lui Dumnezeu însuși, care devine foarte ambiguă. O teză filoso- 
fică, pentru a putea fi susținută, „trebuie să fie gândibilă, şi nu doar enunțabilă”?. 
Iar când face trecerea de la ceea ce este enunţabil la ceea ce este gândibil, adică 
la a descrie cine este de fapt acest Dumnezeu pentru el, Vattimo nu mai con- 
vinge. Apare clar lucrul acesta într-un pasaj foarte relevant: 


Riscul care, evident, mi se poate semnala - dar care pentru mine nu este un risc 
- e faptul că, în această perspectivă, Dumnezeu ar putea fi doar istoria spiritului. 
Şi de ce nu?, mă întreb. Eu nu consider imposibil de crezut o concepţie de tipul 
acesta. [...] Dumnezeu este, într-un mod în care nu reuşesc mai bine să clarific, 
istoria fiinţei în compunerea şi descompunerea sa. Nu reuşesc să-mi imaginez un 
Dumnezeu asemenea unei entităţi care stă, care este“. 


Mai mult, consider că această imagine a „Dumnezeului prietenos şi doar 
prietenos” a lui Vattimo pare a contrazice tocmai ideea sa, prezentată anterior, 
a „fiinţei ca eveniment și deci ca pe ceva care provine dintr-o iniţiativă, dintr-o 


© Critica în termeni duri făcută conceptului de credinţă ca salt este un alt „refren” care 
apare mereu în paginile sale, datorându-se tocmai refuzului de a accepta o transcendență 
verticală care ar legitima încredințarea în mâinile unui Dumnezeu prea naturalistic şi ale unei 
Biserici prea dogmatice şi autoritare: „Ştiu foarte bine că credinţa creştină a fost prezentată — 
chiar bine justificată «textual» - ca fiind în mod esenţial un scandal, un paradox, astfel încât 
să necesite un «salt». Am însă dubiul - destul de fondat, cred - că toată această retorică este 
adânc legată de o concepţie încă metafizică-naturalistică a lui Dumnezeu: unicul mare para- 
dox şi scandal al revelaţiei creştine este tocmai întruparea lui Dumnezeu, acea kenosis, adică 
anularea tuturor acelor caracteristici transcendente, incomprehensibile, misterioase şi, cred, 
chiar bizare, care înduioșează atâta teoreticienii saltului în credință; salt în numele căruia, 
apoi, foarte uşor se ajunge să se legitimeze apărarea autoritarismului Bisericii şi a atâtor atitu- 
dini dogmatice şi morale ale acesteia, legate de absolutizarea doctrinelor şi situaţiilor care 
sunt contingente din punct de vedere istoric sau chiar de-a dreptul depășite” (G. VATTIMO, 
Credere di credere, 50-51). 

6&1 G. VATTIMO, Credere di credere, 51. 

6&2 A. LIVI, „Rorty e Vattimo: il cristianesimo in prospettiva post-metafisica”, în Aquinas, 
1/1996, 178. 

63 G. VATTIMO-P. SEQUERI-G. RUGGERI, Interrogazioni sul cristianesimo, 40. 

inițiativă care nu este a mea, motiv pentru care „istoricitatea existenței mele 
este proveniență“. Dacă această logică este acceptată până la capăt, atunci ea 
mă obligă a gândi şi consecinţele logice care derivă din ea: dacă inițiativa nu 
este a mea, înseamnă că modul meu de a mă raporta la această inițiativă nu 
poate fi decât încredințare, adică salt. Dacă existența mea ca istoricitate este 
proveniență, atunci trebuie să recunosc că „autoafirmarea sa originară şi asi- 
metrică cheamă la o modalitate cognoscitivă care cere punerea între paranteze 
a autonomiei totale a subiectului”. Cere credința mea ca Hörer des Wortes, 
cere disponibilitatea mea de a mă lăsa plăsmuit în istoricitatea mea de această 
provenienţă/iniţiativă. Revelația, împuţinarea lui Dumnezeu, nu poate fi vă- 
zută doar în termeni unidirecționali, doar ca atitudine prietenoasă care co- 
boară şi mă confirmă în istoricitatea mea, ci este — pentru a cita una dintre cele 
mai frumoase definiţii ale revelaţiei - evenimentul prin care „Cel-care-nu- 
îmi-este-propriu, Cel care nu aparține sferei mele proprii, îmi vine în întâm- 
pinare, mă scoate afară din mine, dincolo de mine, creând ceva nou”. 

Dacă acceptăm aceasta, atunci creștinismul prietenos şi credința slabă de- 
vin prea „slabe” pentru a putea fi îmbrăţişate până la capăt. 


Puncte de reflecţie 


13. O lectură critică a paginilor lui Vattimo nu trebuie să împiedice însă şi 
o abordare pozitivă a lor, abordare care poate culege destule puncte preţioase 
de reflecţie pentru teologia creştină. Aceasta, mai ales, pentru faptul că sunt 
scrise cu sinceritate şi pentru că revelează forma fidei a atâtor persoane de astăzi. 

Dacă punctul de plecare în lectura pe care am făcut-o tezelor lui Vattimo 
este corect (adică faptul că perspectiva sa asupra creştinismului este critică nu 
în baza unor motive teoretice, ci existenţiale și morale, care, abia într-un al 
doilea moment, devin teoretice), atunci se confirmă încă o dată cât de strâns sunt 
legate între ele momentul dogmatic şi cel kerigmatic al credinţei; înțelegerea a 


64 G. VATTIMO, Credere di credere, 79. 

6 C. DoTOLoO, La teologia fondamentale davanti alle sfide del „pensiero debole” di G. Vatti- 
mo, LAS, Roma 1999, 432. Continuă, în acest sens, autorul: „Aşadar, credința nu legitimează 
nici un sacrificium intellectus dacă se deschide ascultării. Dar dacă această ascultare e îngrădită 
de instanțele subiectivității finite, atunci intelectul se sacrifică în fața rațiunilor credinței din 
cadrul revelației”. 

% J, RATZINGER, Glaube, Wahrheit, Toleranz. Das Christentum und die Weltreligionen, 
Herder, Freiburg 2003, 73. În original, textul este mult mai semnificativ: „Das Nicht-Eigene, 
im Eigenen nicht Vorkommende, tritt auf mich zu und reisst mich aus mir heraus, über mich 
hinaus, [und] schafft Neues”. 

ceea ce se crede şi modul în care se propune ceea ce se crede. Și că reproşul 
adus faptului că uneori nu se mai crede nucleul dogmatic din cauza modului 
în care este făcut cel kerigmatic nu e chiar nefondat. Dacă observaţia că pro- 
cesul secularizării a influențat în mod profund forma fidei a culturii occiden- 
tale este de acum indiscutabilă, atunci momentul kerigmatic al credinţei nu 
poate ignora ceea ce Charles Taylor, în ultima sa „epopee a postmodernității”, 
numeşte „a treia formă de secularizare” cu care se întâlneşte credința astăzi, 
alături de cea politică şi social-culturală, adică „trecerea de la o societate în 
care credinţa în Dumnezeu este un fapt indiscutabil, şi deci este trăită într-un 
mod neproblematic, la o societate în care credința este considerată o opţiune 


”%7. Într-o lume care a asumat în esența ei ideea de libertate, 


între multe altele 
credința nu mai poate fi decât o propunere de sens, o invitaţie, o ofertă, conşti- 
entă că, întrucât nu este singura „pe piață, trebuie să se prezinte mereu din ce 
în ce mai credibilă, într-o tensiune care ţine împreună adevărul conţinutului 
şi forma prietenoasă a propunerii. Mai mult, întrucât „argumentul autorității” 
nu mai convinge în agora intelectuală de astăzi, e necesar ca momentul kerig- 
matic să înveţe că „nu trebuie să încerce a impune altora în mod autoritar 
credinţa, care poate fi dăruită doar în libertate”. 

14. Are dreptate apoi Autorul atunci când afirmă că un mod prea dogmatic 
de a propune credinţa e cauzat de praeambula prea rigide. În acest sens, deşi e 
just să ne punem întrebarea „de ce Vattimo dă mereu termenului «metafizic», 
«metafizică» etc. o semnificaţie peiorativă şi negativă”, în acelaşi timp, trebuie 
să observăm că „intenţia de bază [a Autorului] e aceea a depăşirii unei lecturi 
a realităţii care nu oferă o deschidere, căi interpretative care să se refere la pro- 
venienţă, istoricitate, fenomenicitate””0. Spus în alte cuvinte, o viziune filosofică 
fondată pe o epistemologie care consideră cunoaşterea adevărului doar ca 
adaequatio intellectus et rei, considerând că intelectul nostru îmbrățișează în 
totalitate obiectul, are drept consecinţă - pentru a o spune cu cuvintele lui B. 


Forte - un mod violent de a concepe realitatea, căci, „dacă adevărul este o 


67 CH. TAYLOR, A secular age, Harvard University Press, London 2007, 3. 

%% BENEDICT XVI, Allocuzione per l’incontro con l'università degli studi di Roma „La Sa- 
pienza’, 17 gennaio 2008, http://www.vatican.va/holy_father/benedict_xvi/speeches/2008/ja- 
nuary/documents/hf_ben-xvi_spe_20080117_la-sapienza_it.html. 

© P, VALORI, „Pensiero debole e fede cristiana. A proposito del volume «Credere di crede- 
re» di G. Vattimo”, în Rassegna di Teologia, 39 (1996), 281. 

79 C. DOToLO, La teologia fondamentale... , 424. 

idee, dacă este viziune, atunci adevărul constrânge””!, devine posesie. Iar de la 
conştiinţa că se posedă Adevărul în totalitate până la tendința de a-l impune, 
de a-l cristaliza în formule eterne şi de a-i anatemiza pe cei care nu le acceptă, 
nu mai e decât un pas. Adevărul credinţei însă nu este o idee care se posedă, ci 
o Persoană căreia îi aparținem. Nu noi posedăm adevărul, ci Adevărul e acela 
care ne îmbrăţişează pe noi. E necesar, de aceea, „a include conceptul de adevăr 
ca adaequatio, caracterizat de un mereu valabil realism critic şi gnoseologic, în 
orizontul adevărului ca rivelatio, caracterizat de dinamica sa existențială şi 
profund istorică”. 

Fără îndoială că tocmai în aceasta constă munca enormă depusă de teolo- 
gia secolului al XX-lea, care s-a străduit să depăşească modelul teologic pozi- 
tiv-scolastic şi să favorizeze „o recuperare a originalității revelaţiei creştine în 
figura sa cristologică unică, fapt ce a avut drept consecință o progresivă afir- 
mare a centralităţii temei şi a metodei hermeneutice””. Nu e deloc hazardat a 
afirma că teologia ultimelor decenii, în epoca „vârstei hermeneutice a 
rațiunii””*, a realizat deja sfida de care vorbeşte Vattimo, adică faptul de a se 
deschide către bogăţia altor instanţe filosofice, ajungând la autoconştiinţa că 
rațiunea teologică însăşi „este o rațiune intrinsec hermeneutică”. 


7! B, FORTE, „Verità, rivelazione, pluralismo: religioni in dialogo”, în G. Lonzzio (ed.), Re- 
ligione e religioni. Metodologia e prospettive ermeneutiche, Edizioni Messaggero, Padova 1998, 
199. Continuă B. Forte, într-un mod poate puțin exagerat: „Această concepție este marea 
forță inspiratoare a Occidentului, izvorul forței sale, secretul violenței sale, expresia sufletului 
său însetat de a domina: este viziunea care va inspira războaiele sfinte din toate timpurile şi va 
imprima dialogului suspiciunea de trădare a adevărului”. 

72 G, LORIZIO, „Verso un modello di teologia fondamentale. . 3415. 

7? P, Copa, Teo-logia. La Parola di Dio nelle parole dell’uomo, Lateran University Press, 
Roma 2004, 224. Acesta este un alt punct în care Vattimo face o lectură nedreaptă şi parțială 
a teologiei catolice, ignorând atât faptul că ideea de istorie a mântuirii a fost în mod definitiv 
asumată în cercetarea exegetică şi teologică, cât şi întreaga dezbatere purtată în jurul raportu- 
lui dintre teologie şi hermeneutică. 

”* Titlul unei lucrări a lui J. Greisch (Lâge hermeneutique de la raison, Ed. du Cerf, Paris 
1985), în care, aşa cum afirmă el însuși, încearcă să definească „factorii diferiți care au făcut 
posibilă «cotitura hermeneutică», cotitură care, pe scena filosofiei continentale, a avut un rol 
foarte asemănător așa-numitei «linguistic turn» din ambientul anglo-saxon” (J. GREISCH, 
„Elogio della filosofia ermeneutica’, în Filosofia e teologia, 1/1995, 15). 

75 P, CODA, „Ragione ermeneutica e teologia” în Filosofia e teologia, 1/1993, 19. Nu pot 
intra aici în încă neîncheiata dezbatere asupra raportului care trebuie să se instaureze între 
hermeneutica filosofică şi cea teologică; însă, întrucât termenul „hermeneutică” - cum pe 
bună dreptate notează G. Ferretti - „s-a încărcat de atâtea ambiguităţi sau pluralități de sem- 
nificaţii, încât cu greu ne mai înțelegem atunci când se vorbeşte despre el sau când se aude 
vorbindu-se” (G. Ferretti, „Ermeneutica filosofica ed ermeneutica teologica”, în Filosofia e 

15. Relevantă pentru ulterioare şi aprofundate reflecţii este, de asemenea, 
lectura pe care Vattimo o face secularizării. E adevărat că impresia care reiese 
din paginile sale e faptul că acest fenomen este aproape în toate aspectele sale 
un binecuvântat şi chiar de Dumnezeu provocat proces, uitând manifestările 
sale aplatizante şi superficiale. Dar, în acelaşi timp, putem considera adevărată 
teza (parţialei) sale înrudiri cu creştinismul. Că în teorie o putem numi proces 
de împuţinare a structurilor tari ale realității impregnat în istorie de gestul 
kenotic al Fiului lui Dumnezeu e o opțiune hermeneutică ce se poate face sau 
nu. O lectură lucidă a semnelor timpului însă arată că atât de des demonizata 
secularizare, corect înţeleasă, „poate în felul ei revela realitatea Spiritului, 
domnia autentică a lui Dumnezeu, transcendenţa Adevărului şi a Iubirii, care 
nu au voie să mai fie vreodată instrumentalizate””€. Idealul foarte atrăgător şi 
probabil puţin ideologic de la care începea emfaza acestui proces, adică ideea 
că trebuie să trăim în lume etsi Deus non daretur întrucât „Dumnezeu însuşi 
ne constrânge să o recunoaştem” şi „ne face să sperăm că trebuie să trăim ase- 
menea unor persoane care ştiu să se descurce în viață fără Dumnezeu”, a 
golit, e adevărat, de sens timpurile şi locurile sacre din lumea noastră, dar, în 
același timp, a adus „un plus de sens în autocomprehensiunea omului" şi un 
plus de conștiință în credinţa sa în Dumnezeu. Acesta este, probabil, câştigul 
cel mai mare adus lumii de către secular age: a deschis posibilitatea de a crede 
într-un mod mai personal şi mai conştient, purificând actul credinţei de iner- 
ţia care-l caracteriza ori îl caracterizează încă în societăţile nesecularizate. De 
aceea, acum, când sacrul pare să reînvie, iar timpul scurs de la apariţia acestui 
proces ne permite să-l vedem cu negrăbite prejudecăţi, teologia are misiunea 
de a-l privi şi evalua cu luciditate, întrucât de acum credința nu mai poate fi 
gândită etsi saecolarisatio non daretur. 


teologia, 1/1995, 3), vreau doar să amintesc în treacăt faptul că este inacceptabilă din punct de 
vedere teologic o filosofie hermeneutică privată de orice fundament ontologic sau care dizolvă 
adevărul în multitudinea interpretărilor: „O mare provocare ce ne aşteaptă la sfârşitul acestui 
mileniu este aceea de a şti să facem trecerea, pe cât de necesară, pe atât de urgentă, de la feno- 
men la fundament. Nu se poate să ne oprim doar la experienţă; chiar când aceasta exprimă şi 
face evidente interioritatea omului şi spiritualitatea sa, este necesar ca reflecția speculativă să 
ajungă la substanţa spirituală şi la temeiul care o susține. O gândire filosofică care ar refuza 
orice deschidere metafizică, aşadar, ar fi în mod radical inadecvată să dezvolte o funcţie de 
mediere în înțelegerea Revelaţiei” (IOAN PAUL AL II-LEA, Scrisoarea enciclică Fides et ratio, 83). 

79 K, WorTYLaA, La fede della Chiesa, Ares, Milano 19785, 67-68. 

77 D. BONHOEFFER, Resistenza e resa. Lettere e altri scritti dal carcere, Queriniana, Brescia 
2002, 497-498. 

78 C, DoToLo, La teologia fondamentale. .., 422. 

Aşadar, credința exprimată prin formula „am impresia că cred” (credere di 
credere) este o „credinţă slabă” sau o credinţă pentru zilele noastre? Într-un 
anumit sens, este modul de a crede al oricărui credincios, căci credința nu este 
ştiinţă, nu este posesie sigură a ceva, ci e adesea un joc de-a v-aţi ascunselea 
între certitudine şi dubiu, între a crede şi a avea impresia de a crede. Într-un 
alt sens însă, este credinţa slabă a zilelor noastre, care este mai mult qua decât 
quae, mai mult destruens decât construens, mai mult neîncredere decât aban- 
don. De aceea, nu mi se pare prea hazardat a încheia această incursiune în 


„credinţa slabă” a lui Vattimo cu descrierea pe care prietenul său Richard Rorty 
o face cu ironie, dar cu solidaritate, despre contingenţa acestei credinţe: 


Răspunsul său la întrebarea „Crezi iarăşi în Dumnezeu?” poate fi formulat astfel: 
întrucât descopăr că devin din ce în ce mai religios, atunci presupun că trebuie să 
cred din nou în Dumnezeu. Cred însă că Vattimo ar fi făcut mai bine să spună: 
întrucât devin mai religios, mi se întâmplă să am ceea ce mulți ar defini ca fiind 


„credinţă în Dumnezeu”, dar nu sunt sigur că termenul „credinţă” este descrierea 
exactă a ceea ce am eu”. 


7? R. RORTY, „Anticlericalismo e teismo”, în Il futuro della religione. Solidarietà, carità e 
ironia (împreună cu G. Vattimo, editată de S. Zambala,) Garzanti, Torino 2005, 38. 


